b'\n_START_ARTICLE_\nMiyamoto Musashi\n_START_PARAGRAPH_\nMiyamoto Musashi var en japansk ronin, hvilket vil sige en herrel\xc3\xb8s kriger og var s\xc3\xa5ledes ikke en samurai. Miyamoto Musashi levede fra 1584-1645 e.Kr. Allerede mens han levede, blev han en legende p\xc3\xa5 grund af sin uovervindelighed i sv\xc3\xa6rdkamp.\n_START_SECTION_\nLegendarisk \xe2\x80\x93 som uovervindelig og som forfatter\n_START_PARAGRAPH_\nEfter sin d\xc3\xb8d har han lige siden ikke blot v\xc3\xa6ret kendt for sin bem\xc3\xa6rkelsesv\xc3\xa6rdige uovervindelighed, men ogs\xc3\xa5 for De fem ringes bog \xe2\x80\x93 \xe4\xba\x94\xe8\xbc\xaa\xe6\x9b\xb8 Go rin no sho \xe2\x80\x93 som han skrev i 1645 kort f\xc3\xb8r sin d\xc3\xb8d. Denne bog h\xc3\xb8rer til blandt verdensklassikerne p\xc3\xa5 linje med v\xc3\xa6rker som de kinesiske Daode jing og Den Gule Kejsers Klassiker om Indre Medicin.\n_START_SECTION_\nKampm\xc3\xa5de \xe2\x80\x93 strategi\n_START_PARAGRAPH_\nDet var hans kampm\xc3\xa5de, som han kaldte sin strategi, der var afg\xc3\xb8rende for hans sejre, mere end det v\xc3\xa5ben han brugte. Ud over at sv\xc3\xa6rdk\xc3\xa6mpe var han ogs\xc3\xa5 med i nogle af tidens store slag mellem h\xc3\xa6re. Hans strategi drejer sig om rytme \xe2\x80\x93 med et moderne ord kunne man kalde det timing. Det er is\xc3\xa6r dette aspekt, han beskriver i De fem ringes bog \xe2\x80\x93 evnen til at udvikle rytme, pr\xc3\xa6cision og total opm\xc3\xa6rksomhed.\n_START_SECTION_\nKunstner og maler\n_START_PARAGRAPH_\nMiyamoto Musashi brugte ikke blot sin taktik i sv\xc3\xa6rdkamp, men ogs\xc3\xa5 som kunstner. Han blev en anerkendt kunstner og h\xc3\xa5ndv\xc3\xa6rker som kalligraf, tr\xc3\xa6- og metalkunstner og sumiemaler, hvor tingenes energi inkarneres i kunstv\xc3\xa6rket.'